Държавен вестник, бр. 47, 2004 г., стр. 11

Б Р О Й  47
Д Ъ Р Ж А В Е Н   В Е С Т Н И К
С Т Р .  11
Основният фокус на програмата са полезността, при-
ложимостта и резултатността на усвоения езиков мате-
риал в съответствие с учебните програми по английски
език. Целта на представеното съдържание на учебно-
изпитната програма е да осигури надеждно и валидно
измерване и оценяване на езиковите умения и знания.
Държавният зрелостен изпит по английски език като
първи чужд език (профилирана подготовка) проверява
в каква степен зрелостниците:
• могат да възприемат и разбират оригинална анг-
лийска реч при слушане (разбиране при слушане—
Listening Comprehension);
• могат да разбират оригинална английска реч при
четене (разбиране при четене—Reading Comprehension);
• владеят правилния и уместен изказ на английски
език (граматически модели и лексика—Use of English:
Structure and Written Expression);
• владеят лексиката на езика—най-употребяваните
8000 лексикални единици;
• могат да се изразяват писмено на английски език
(писане—Writing).
Проверката на разбирането при слушане оценява в
каква степен зрелостникът:
• разбира общия смисъл на текста;
• разбира конкретни подробности;
• извлича конкретна информация;
• оценява изразено мнение.
Проверката на разбирането при четене оценява в
каква степен зрелостникът:
• разбира общия смисъл на литературния текст—
художествена проза;
• осмисля сюжета, героите и техните взаимоотно-
шения;
• разбира правилно идеите на автора в съответния
контекст—исторически, социален, културен, естети-
чески;
• разбира правилно основните формални характе-
ристики на текста—жанр, стил, образност (метафора,
сравнение, хипербола), тон, ирония и т.н.
Проверката на правилния и уместен изказ на английс-
ки език оценява в каква степен зрелостникът:
• владее лексиката на езика:
 употребява правилно и познава граматически-
те модели на лексикалните единици;
 употребява уместно лексикалните единици и
владее многообразието от техните значения;
 съчетава и използва уместно думите в съответ-
ната езикова ситуация;
• владее граматическите структури и модели на
езика:
• структура на изречението:
 словоред на простото изречение;
 словоред на сложното изречение;
 видове сложно-подчинени изречения;
 съюзи;
 промяна на фокуса на изречението.
• граматика на именната фраза:
 съществително име;
 местоимения;
 определители на съществителното име;
 прилагателни имена;
 степенуване на прилагателните имена;
 притежание;
 разширяване на именната фраза.
• граматика на глаголната фраза:
 спомагателни глаголи;
 модални глаголи;
 граматически модели на глагола;
 глаголни времена;
 наклонение.
• наречия;
• предлози;
• владее граматиката на текста:
 кохезия;
 смислова свързаност.
Проверката на умението за писане оценява в каква
степен зрелостникът:
• може да открие и интерпретира авторовата теза в
кратък цитат от литературно произведение;
• може да изкаже собствено мнение и да заеме лич-
на позиция по отношение на авторовата теза;
• може да изложи логически и да аргументира убе-
дително своята позиция по тезата;
• може да изкаже своите идеи чрез правилни и умес-
тни езикови средства;
• владее правописа и пунктуацията на английския
език.
IV. Формат на изпита
Държавният зрелостен изпит по английски език
като първи чужд език (профилирана подготовка) се
състои от тест и съчинение. Общият брой точки на
изпита е 100, от които 75 точки на теста и 25 точки на
съчинението.
Тест. Тестът се състои от три части:
Part One: Listening Comprehension
Part Two: Reading Comprehension
Part Three: Use of English
Part One: Listening Comprehension
Разбиране при слушане на текстове от научнопопу-
лярна или художествена литература, върху които са за-
дадени 15 въпроса. Към всеки въпрос са формулирани
четири отговора, един от които е правилен.
Текстовете са от областта на странознанието, обра-
зованието, психологията, историята, техниката и др. и
не съдържат специализирана терминология.
Текстът се прослушва два пъти. Докато слушат
текста, зрелостниците могат да следят и въпросите
върху него.
Времетраене—35 минути
Максимален брой точки—15
Part Two: Reading Comprehension
Разбиране при четене на текстове от художествена-
та литература, върху които са зададени 15 въпроса. Към
всеки въпрос са формулирани четири отговора, един от
които е правилен.
Времетраене—35 минути
Максимален брой точки—15
Part Three: Use of English
Състои се от четири компонента:
• Cloze Test
• Error Identification
• Error Correction
• Paraphrase
Cloze Test
В популярни текстове на 10 места са пропуснати
думи или части от словосъчетания. Предлагат се чети-
ри възможности за попълване, като само един от отго-
ворите е правилен. Задачата на зрелостниците е да по-
сочат правилните отговори.
Времетраене—15 минути
Максимален брой точки—10
Error Identification
Откриване на грешки в 15 изречения. Задачата на
зрелостниците е за всяко изречение да посочат кое от
подчертаните словосъчетания съдържа грешката (ако
в изречението изобщо има грешка). Ако преценят, че в
изречението няма грешка, посочват отговора No error.
Времетраене—20 минути
Максимален брой точки—15
Error Correction
Откриване и поправяне на грешки в свързан текст
от 15 реда, в 10 от които са допуснати грешки. Задачата
на зрелостниците е да ги открият, като ги подчертаят
на съответното място в текста и след това ги поправят,
като изпишат правилната форма на празното място
срещу съответния ред. Ако текстът на съответния ред
не съдържа грешка, зрелостниците трябва да отбеле-
жат това срещу този ред с отметка.
Времетраене—20 минути
Максимален брой точки—10